ai4bharat/Pralekha huggingface dataset:
وزارت آیوش
کووڈ-19 بحران نے آیوش کے شعبوں میں‘‘تحقیقی کلچر’’ کی حوصلہ افزائی کی
نئی دلّی ، 30ستمبر 2020 / کووڈ- 19 وبائی مرض نے سب کی نگاہیں آیوش کے شعبوں میں صحت کے فروغ اور مرض کی روک تھام جیسے حل کی جانب متوجہ کی ہیں۔ لیکن جو چیز روشنی میں نہیں آئی ہے وہ ہے آیوش کے شعبوں میں ملک گیر سطح پر ابھرتے ہوئے ثبوت پر مبنی مطالعات۔
کلینکل ٹرائل رجسٹری آف انڈیا نے یکم مارچ 2020 سے 25 جون 2020 تک بغیر کسی زبان کی پابندی کے آیوروید کی مداخلت والے کووڈ -19 رجسٹرڈ ٹرائلس پر گہرائی سے تحقیقی مطالعہ کیا۔ اس مدت کے دوران آیوروید میں رجسٹرڈ کئے گئے نئے ٹرائلس کی تعداد 58 تھی۔
اگست 2020 کی نیوز رپورٹوں سے انکشاف ہوا کہ کلینکل ٹرائل رجسٹری آف انڈیا  میں رجسٹر کئے گئے 203 ٹرائل میں سے 61.5 فیصد آیوش کے شعبوں سے تھے۔ ‘جرنل آف ریسرچ ان آیورویدک سائنسز’ میں ‘‘سی ٹی آر آئی میں رجسٹر شدہ کووڈ - 19 پر آیوروید کا تحقیقی مطالعہ: تنقیدی اپریزل’’ موضوع سے شائع ایک حالیہ مطالعہ آیوش کے شعبوں میں تحقیقی کلچر پر روشنی ڈالتا ہے۔
آیوروید کووڈ – 19 کی شمولیت سے سی ٹی آر آئی میں رجسٹر شدہ ٹرائل کی مزید تفصیل کچھ اس طرح ہے۔ مجموعی طور پر جتنے ٹرائل رجسٹر کئے گئے تھے، ان میں سے 70 فیصد ٹرائل کو حکومت اور آیوش کی وزارت سے وابستہ آیوروید کے اداروں سے مالی مدد حاصل ہوئی تھی۔ یہ ٹرائل محققین کو مفید معلومات فراہم کریں گے، جس سے اگلی منصوبہ بندی میں مدد ملے گی اور عام عوام کو کووڈ – 19 میں آیوروید کے تعاون کو سمجھنے میں بھی آسانی ہوگی۔ مکمل ہونے کے بعد ان مطالعات کے نتائج کو جلد از جلد شائع کردیا جائے گا تاکہ یہ آیوش طریقہ علاج سے وابستہ پالیسی سازوں کے لئے مفید ہو اور وہ عوام کی صحت کو یقینی بنانے کے لئے حکمت عملی تیار کرسکیں۔ اس کے علاوہ اس چنوتی بھرے وقت میں یہ سائنس دانوں کی عالمی برادری کو بھارت میں کووڈ – 19 پر ہونے والے آیوروید کے کلینکل ٹرائل کے بارے میں معلومات فراہم کریں گے۔ اس سے قومی اور عالمی سطح پر مشترکہ مطالعات کو آگے بڑھانے میں ضروری معلومات بھی فراہم ہوں گی۔
مذکورہ بالا رجسٹر شدہ 58 ٹرائل میں سے 52 یعنی 89.66 فیصد مداخلتی ٹرائل ہیں اور 6 یعنی 10.34 فیصد مشاہداتی ٹرائل ہیں۔ ان ٹرائل میں شامل ہونے والوں کی اکثریت اہدافی آبادی کی دونوں صنفیں تھیں۔ کل 53 ٹرائلس یعنی 91.38 فیصد کا تعلق 18 سال یا اس سے زیادہ کے شرکاء کے لئے تھا، جب کہ صرف 5 ٹرائل یعنی 8.62 فیصد کے شرکاء 18 سال یا اس سے کم عمر کے تھے۔
آیورویدک سائنس کی تحقیق کے لئے مرکزی کونسل کے محققین کے ذریعے شائع کردہ مقالات کووڈ – 19 کلینکل ٹرائلس پر مبنی آیوروید کے بارے میں تفصیلی معلومات فراہم کرتے ہیں۔ اس کے علاوہ اس میں رجسٹریشن کی تاریخ اور مطالعہ شروع ہونے کی حقیقی تاریخ کا پتہ لگانے کے علاوہ تقرری اور ٹرائلس سے متعلق تمام معلومات، جو یکم مارچ 2020 سے 25 جون 2020 تک سی ٹی آر آئی میں رجسٹر کی گئیں، ان کا بھی پتہ چلتا ہے۔ اس شعبے میں رجسٹر شدہ ٹرائل کی تعداد میں اضافہ ہونے کی وجہ سے آیوش کے شعبوں سے متعلق مزید عصری معلومات فراہم کی جاتی رہیں گی۔ ثبوت پر مبنی مطالعہ کا یہ سلسلہ آیوش کے شعبے میں عوامی صحت سے متعلق سرگرمیوں کے لئے کافی اہمیت کا حامل ہے،جس کے اثر انگیز نتائج سامنے آسکتے ہیں، جنہیں ملک گیر سطح پر استعمال کیا جاسکتا ہے۔
۔۔۔۔۔۔۔۔۔۔۔۔۔۔

U.NO. 5977
(Visitor Counter : 145
سائنس اور ٹیکنالوجی کی وزارت
بایو ٹکنالوجی کے محکمے نے سائنس میں بھارتی خواتین کاحیرت انگیز سفر نامی نمائش کا انعقاد کیا
(نئی دلّی ، 08 مارچ ؍حکومت ہند کی وزارت سائنس اور تکنالوجی کے تحت محکمہ بایو ٹکنالوجی نے انڈیا انٹر نیشنل سینٹر ،نئی دلّی کے اشتراک سے ’’ سائنس کے شعبے میں بھارتی خواتین کا حیرت انگیز سفر نامی فوٹو نمائش کا انعقاد کیا ۔ اس نمائش کا مقصد بین الاقوامی یوم خواتین کے موقع پر سائنس کے شعبے میں ان کے ذریعہ انجام دیئے گئے غیر معمولی تعاون اور گراں قدر کام کو یاد گار بنانا ہے ۔
اس نمائش کا افتتاح گزشتہ روز انڈیا انٹر نیشنل سینٹر ، نئی دلّی میں ڈی بی ٹی کے سیکریٹری اور آئی آئی سی کے صدر نے کیا تھا ۔ یہ نمائش 15 مارچ ، 2019 تک کھلی رہے گی ۔ اس نمائش میں ملک بھر کی 40 خاتون سائنسدانوں کو پوسٹروں کے ذریعہ دکھایا گیا ہے ۔ انڈیا انٹر نیشنل سینٹر ، نئی دلّی میں اسی موضوع پر ایک پینل تبادلہ خیال کا انعقاد کیا تھا ۔ اس کے افتتاح اور پینل تبادلہ خیال میں یونیورسٹیوں ، انسٹی ٹیوشن ، آئی آئی تی ، دلّی اور دلّی کے کالجوں کے پرنسپلوں نے شرکت کی ۔
ڈی بی ٹی کی سیکریٹری ڈاکٹر رینو سوروپ نے ایک پریس کانفرنس سے خطاب کرتے ہوئے کہا کہ قوم کی سماجی ۔ اقتصادی ترقی میں خاتون سائنسدانوں نے سو سال سے زائد عرصے کے دوران اہم رول ادا کیا ہے اور بھارت کی خاتون سائنسدانوں نے ملک کی ترقی میں عظیم سائنسی تعاون دے کر اپنی اہمیت تسلیم کرائی ہے ۔ ڈاکٹر سوروپ نے مزید کہا کہ بھارت میں خاتون سائنسدانوں کے کامیابی کے سفر کو منایا جانا ، انہیں یاد کرنا اور ان کے ذریعہ انجام دیئے گئے کار ہائے نمایاں کی داستان بیان کرنا اہمیت کا حامل ہے
۔ ۔ ۔ ۔ ۔ ۔
U . 1491
.
اسٹیل کی وزارت
صفائی ستھرائی کی مہم ‘‘سوچھتا ہی سیوا مہم کے تحت جسے نئی دلی کے مثالی لوٹس ٹیمپل کے باہر منعقد کیا گیا تھا ‘‘شرمدان’’ میں اسٹیل کی وزارت نے قیادت کی
صفائی کارکنوں  کی بھی، ارد گرد کے علاقوں کی صفائی ستھرائی برقرار رکھنے میں غیرمعمولی تعاون پر ان کی حوصلہ افزائی کی گئی
صفائی اور ماحولیات کے تئیں ذمہ داری سے وابستگی کے ایک شاندار مظاہرہ میں، اسٹیل کی وزارت نے آج  کو سوچھتا ہی سیوا -2023  کے تحت شرمدان تقریب کے ایک حصے کے طور پر نئی دلی کے مشہور لوٹس مندر کے باہر صفائی مہم کا اہتمام کیا۔ سوچھتا ہی سیوا مہم 2 اکتوبر 2023 کو مہاتما گاندھی کے یوم پیدائش کے موقع پر ان کو خراج عقیدت پیش کرنے کے لیے منعقد کی جا رہی ہے اور اس صفائی مہم سے صاف ستھرے اور ہرے بھرے بھارت کو ترقی دینے کے لیے وزارت کی لگن اجاگر ہوتی ہے۔
اسٹیل کی وزارت نے سکریٹری اسٹیل، جناب ناگیندر ناتھ سنہا کی قیادت میں، صفائی اور پائیداری کے مقصد کو آگے بڑھانے کے لیے فعال اقدامات کیے ہیں۔ انہوں نے لوٹس ٹیمپل میں صفائی کی سرگرمیوں میں حصہ لے کر آج مہم میں اہم کردار ادا کیا۔ ایڈیشنل سیکرٹری اور مالیاتی مشیر، محترمہ سُکرتی لِکھی، جوائنٹ سکریٹری جناب سنجے رائے، چیئرمین، سیل، جناب امریندو پرکاش اور وزارت کے دیگر عہدیداروں نے بھی لوٹس مندر میں سوچھتا ہی سیوا مہم کے دوران تہہ دل سے شرمدان میں حصہ لیا۔
لوٹس ٹیمپل میں انسانی زنجیر
اسٹیل کی وزارت اور سیل کے عہدیداروں نے ، خود کو وقف کر دینے والے اپنے ملازمین کے ساتھ، لوٹس ٹیمپل کے چاروں طرف ایک انسانی زنجیر تشکیل دی، جو صاف ستھرے بھارت کے لیے ان کی اجتماعی وابستگی کی علامت ہے۔ یہ قابل دید واقعہ انفرادی اور اجتماعی ذمہ داری کی اہمیت کی ایک واضح یاد دہانی ہے ، اس واقعہ سے صفائی کے حصول میں اتحاد کا ایک طاقتور پیغام ملتا ہے۔
‘سوچھتا متر ’  کا اعزاز
‘#سوچھتا ہی سیوا’ مہم کے آخری دن، سکریٹری اسٹیل، جناب ناگیندر ناتھ سنہا، جوائنٹ سکریٹری، جناب سنجے رائے، اور دیگر عہدیداروں نے صفائی کی کوششوں میں ان کی انمول شراکت کو تسلیم کرتے ہوئے، ضروری کٹس کے ساتھ سرشار صفائی عملے کو بھی نوازا۔ صاف اور حفظان صحت کے ماحول کو برقرار رکھنے، وزارت اسٹیل کے صفائی ستھرائی کے کارکنوں کو ادیوگ بھون میں اور اس کے ارد گرد صفائی کو یقینی بنانے میں ان کی انتھک کوششوں کے لئے تسلیم کیا گیا اور ان کی تعریف کی گئی۔
یکم اکتوبر 2023 کو صبح 10 بجے شرمدان  میں شامل ہونے کے لیے وزیر اعظم ‘‘ایک تاریخ ایک گھنٹہ ایک ساتھ’’ کی تاکید کے مطابق ، پورے ملک میں بڑے پیمانے پر ایک صفائی مہم چلائی گئی۔ اس ویژن کے مطابق، اسٹیل کی وزارت نے آج اس صفائی مہم کا انعقاد کیا جو ماحولیاتی پائیداری اور صاف ستھرے اور ہرے بھرے بھارت کے تئیں اپنے عزم کی علامت ہے۔ قابل ذکر بات یہ ہے کہ لوٹس ٹیمپل میں یہ تقریب اسٹیل کی وزارت کے ایک بڑے قدم کا بھی حصہ تھی، جس نے اپنے پی ایس یوز کے ذریعے بھارت بھر میں 55 مختلف مقامات پر اسی طرح کی ‘شرمدان’ مہم کا اہتمام کیا۔ یہ کوششیں سوچھ بھارت کے تصور کو حقیقی شکل دینے میں وزارت کی سرگرمی کو ظاہر کرتی ہیں۔
وزیراعظم کا دفتر
وزیر اعظم کا سری سری ہر ی چند ٹھاکر کے یومِ پیدائش پر ، ان کو خراجِ عقیدت
نئی دلّی ، 09 اپریل / وزیر اعظم جناب نریندر مودی نے سری سری ہری چند ٹھاکر کے یومِ پیدائش پر ، ان کو خراجِ عقیدت پیش کیا ہے ۔ جناب مودی نے ایک ٹوئیٹ میں کہا ہے کہ میں سری سری ہری چند ٹھاکر کے یوم پیدائش پر ، ان کے آگے اپنا سر عقیدت سے جھکاتا ہوں ۔ ان کی زندگی اور نظریات بہت سے لوگوں کو قوت بخشتے رہیں گے ۔ انہوں نے تعلیم اور سماجی تفویضِ اختیارات کو بہت زیادہ اہمیت دی ۔ ان کی اقدار کی عکاسی متوا برادری کی رحم دِلی اور ہمدردی کے جذبے سے ہوتی ہے ۔
وزیر اعظم نے اپنے اوراکنڈی ٹھاکر باڑی کے اپنے دورے کے دوران اپنی حالیہ تقریر بھی شیئر کی ہے ۔ ‘‘ صرف چند ہفتے پہلے میں اوراکنڈی ٹھاکر باڑی میں تھا ۔ میں ہمیشہ ان خوبصورت لمحوں کو یاد رکھوں گا ۔ اوراکنڈی میں اجتماع سے اپنی تقریر شیئر کر رہا ہوں ۔ ’’
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 3573
(
وزیراعظم کا دفتر
وزیراعظم نریندر مودی نے آسکر ایوارڈ جیتنے کے لئے ‘ناٹو ناٹو ’ کی پوری ٹیم کو مبارکباددی
وزیر اعظم جناب نریندر مودی نے ، ہندوستانی میوزک کمپوزر ایم ایم کیراوانی نغمہ نگار چندر بوس اور بہترین آرجنل سانگ کے لئے آر آر آر فلم کے گانے ناٹوناٹو کو آسکر ایوار ڈ جیتنے کے لئے پوری ٹیم کو مبارکباددی ۔
جناب مودی نے کہا کہ یہ ناٹو ناٹو کی غیرمعمولی اور مقبولیت ہی ہے ،جس نے پوری دنیا میں نام کمایا ہے ۔ اکیڈمی کی جانب سے ٹویٹ کے جواب میں وزیراعظم نے کہا:
‘‘غیرمعمولی’’
ناٹو ناٹو گانے کو پوری دنیا میں مقبولیت حاصل ہوئی ہے ۔ یہ ایک ایسا گانا ہوگا جو آنے والے سالوں تک یادرکھا جائے گا۔
@mmkeeravaani, @boselyricist اور پوری ٹیم کو اس پروقار اعزاز کے لئے مبارکباد ۔
ہندوستان کو فخر ہے آسکر جیتنے کے لئے ۔’’
جدید اور قابل تجدید توانائی کی وزارت
سولر انرجی کارپوریشن آف انڈیا نے مالی سال 23-2022 کے دوران قابل تجدید توانائی  پاور ٹریڈنگ والیوم میں 59 فیصد سے زیادہ کا اضافہ درج کیا
بجلی کی تجارت سے ہونے والی آمدنی پہلی بار 10,000 کروڑ روپے سے تجاوز کر گئی
محترمہ سمن شرما، منیجنگ ڈائریکٹر، سولر انرجی کارپوریشن آف انڈیا  نے کہا کہ ہندوستان غیر معمولی رفتار سے پائیدار وسائل کی سمت پائیدار منتقلی میں پیش رفت کر رہا ہے
سولر انرجی کارپوریشن آف انڈیا لمیٹیڈ  نے 35 بلین یونٹس سے زیادہ کا کاروبار کیا ہے، جو کہ پچھلے سال 23-2022 کے مقابلے میں قابل تجدید توانائی کے بجلی کے کاروبار میں 59 فیصد سے زیادہ کا اضافہ ہے۔ سولر انرجی کارپوریشن آف انڈیا کے قیام کے بعد پہلی بار بجلی کی تجارت سے ہونے والی آمدنی 10,000 کروڑ روپے سے تجاوز کر گئی ہے۔
اس حصولیابی کے بارے میں معلومات فراہم کرتے ہوئے منیجنگ ڈائریکٹر محترمہ سمن شرما نے بتایا کہ ہندوستان غیر معمولی رفتار سے پائیدار وسائل کی سمت توانائی کی منتقلی کی طرف پیش رفت کررہا ہے۔ سولر انرجی کارپوریشن آف انڈیا 2030 تک غیر رکازی ایندھن کے 500 گیگا واٹ کے نشانہ کو حاصل کرنے کی سمت زیادہ سے زیادہ تعاون کرنے کے لیے سخت محنت کر رہا ہے جیساکہ وزیر اعظم جناب نریندر مودی نے اعلان کیا ہے۔ ایس ای سی آئی کے ملازمین اور مینجمنٹ کی پوری ٹیم اس نشانہ کے لیے انتھک کوشش کر رہی ہے۔
سولر انرجی کارپوریشن آف انڈیا ایک منی رتنا کیٹیگری-I سنٹرل پبلک سیکٹر انٹرپرائز  ہے۔ جسے سال 2011 میں تشکیل دیا گیا تھا۔ یہ حکومت ہند کی بین الاقوامی ذمہ داریوں کو پورا کرنے کی سمت قابل تجدید توانائی کی اسکیموں/ پروجیکٹوں کو پورا کرنے کے لئے نئی اور قابل تجدید توانائی کی وزارت کی نفاذ سے متعلق بنیادی ایجنسی ہے۔
اب تک سولر انرجی کارپوریشن آف انڈیا نے 56 گیگاواٹ سے زیادہ کی قابل تجدید توانائی  پروجیکٹ صلاحیت فراہم کی ہے۔ کارپوریشن خود کی سرمایہ کاری کے ساتھ ساتھ دیگر سرکاری شعبے کے اداروں کے لئے پروجیکٹ مینجمنٹ صلاح کار  کے طور پر پروجیکٹوں کے قیام میں بھی سرگرم ہے۔ سولر انرجی کارپوریشن آف انڈیا کو آئی سی آر اے کے ذریعہ اے اے اے کی سب سے زیادہ کریڈٹ ریٹنگ حاصل ہے۔
وزارت ماہی پروری، مویشی پروری و ڈیری
ماہی گیری کے شعبہ میں وسائل کا موثر کنٹرول اور بندوبست
نئی دہلی، 3 مارچ 2020، ماہی پروری، مویشی پروری اور ڈیری مصنوعات کے محکمے کے وزیر مملکت جناب پرتاپ چند سارنگی نے ایک سوال کے تحریری جواب میں آج لوک سبھا کو بتایا کہ ان کی وزارتٍ کا محکمہ ماہی پروری ، ماہی پروری کے بنیادی ڈھانچے، کولڈ چین اور مارکیٹ کی سہولیات سمیت ماہی پروری کے لئے ریاستی حکومتوں/ مرکز کے زیر انتظام علاقوں کو بلو انقلاب: ماہی پروری کی مربوط ترقی اور بندوبست سے متعلق مرکزی کفالت والی اسکیم  کے تحت مالی امداد فراہم کرتا ہے۔اس کے علاوہ ماہی پروری کے شعبے کی بنیادی ڈھانچہ جاتی ضرورتوں کی تکمیل کی غرض سے محکمہ ماہی پروری میں 7522.48 کروڑ روپے کے فنڈ سے فشریز اینڈ ایکوا کلچر انفرا اسٹرکچر فنڈ  قائم کیا گیا ہے۔ ایف آئی ٹی ایف کے تحت اہل اداروں جیسے ریاستوں حکومتوں / مرکز کے زیر انتظام علاقوں کے ذریعہ قرض دینے والے ماڈل اداروں جن کے نام نیشنل بینک فار ایگریکلچر اینڈ رولر ڈیولپمنٹ ، نیشنل کو آپریٹیو ڈیولپمنٹ کارپوریشن  اور درج فہرست بینکوں سے لئے گئے قرض پر سالانہ 3 فیصد تک سود میں مالی اعانت کرتا ہے۔ مزید برآں فشری مصنوعات اور ایکوا کلچر کے مواد کی درآمد کے علاوہ زندہ مچھلیوں کی اقسام کی درآمدات سے متعلق رہنما خطوط کے ذریعہ سنیٹری رپورٹ پرمٹ  ضابطے سے ماہی پروری کے شعبے میں سنیٹری اور سائٹو سنیٹری  اقدامات کرتا ہے۔
ماہی پروری کے محکمے کے زیر عمل درآمد سی ایس ایس اور ایف آئی ڈی ایف، ماہی پروری کے بنیادی ڈھانچے کی جدید کاری کے لئے ریفرجریٹیڈ اور انسولیٹیڈ ٹرک جیسی مچھلیوں کی نقل و حمل کرنے والی گاڑیوں اور مچھلیوں کی موبائل / خوردہ فروخت ، مچھلیوں کی فروخت کی منڈیوں، آئس پلانٹس اور کولڈ اسٹوریج جیسے بنیادی ڈھانچے کے فروغ کے لئے امداد مہیا کراتا ہے۔ سی ایس ایس ماہی پروری کے محکمے کے تحت ماہی پروری کے اداروں، جن کے نام  فشری سروے آف انڈیا ، ممبئی  سینٹرل انسٹی ٹیوٹ آف فشریز ناٹیکل اینڈ انجینئرنگ ٹریننگ  کوچ،  نیشنل انسٹی ٹیوٹ آف فشریز پوسٹ ہارویسٹ ٹکنالوجی اینڈ ٹریننگ  کوچی اور  سنٹرل انسٹی ٹیوٹ آف کوسٹل انجینئرنگ فار فشری ، بنگلورو، کو مستحکم کرنے کے لئے خصوصاً صلاحیت اور تربیت سمیت سمندری مچھلیوں کی ترقی میں آسانیاں بہم پہنچانے کی غرض سے مالی امداد مہیا کراتا ہے۔
مرکزی بجٹ 2019 میں کئے گئے اعلان پر کارروائی کرتے ہوئے ماہی پروری ، مویشی پروری اور ڈیری کی وزارت کے محکمہ ماہی پروری میں پردھان منتری متسیا سمپدا یوجنا  سے متعلق ایک اسکیم بنائی گئی ہے اور اس کی منظوری حاصل کی جارہی ہے۔ پی ایم ایم ایس وائی میں منجملہ دیگر باتوں کے تمام ریاستوں / مرکز کے زیر انتظام علاقوں میں مچھلیوں کے تحفظ اور اس کی بربادی کو روکنے کے لئے ماہی پروری کے اہم بنیادی ڈھانچے اور کولڈ چین سہولیات پیدا کرنے پر زور دیا گیاہے۔اس اسکیم میں کولڈ اسٹوریج ، آئس پلانٹ کی تعمیر ، ہول سیل اور خوردہ فش مارکیٹ بنانے ، ریفرجریٹر اور انسولیٹیڈ ٹرکوں کے حصول نیز فش وینڈنگ سینٹر کے قیام ، آئیس باکس کے ساتھ ٹو اور تھری وہیلر موٹر گاڑیوں کی خریداری شامل ہے۔
۔۔۔۔۔۔۔۔۔۔۔
م ن۔ ش س۔ن ا۔

U- 1000
(Visitor Counter : 76
وزیراعظم کا دفتر
مہاراشٹر کے گورنر نے وزیر اعظم سے ملاقات کی
مہاراشٹر کے گورنر جناب رمیش بیس نے آج وزیر اعظم جناب نریندر مودی سے ملاقات کی۔
وزیر اعظم کے دفتر نے ٹویٹ کیا؛
"مہاراشٹر کے گورنر جناب رمیش بیس نے وزیر اعظم @ نریندرمودی سے ملاقات کی۔"
محنت اور روزگار کی وزارت
چیف لیبر کمشنر  کی تنظیم میں خصوصی سوچھتا مہم 2.0 کامیابی سے چلائی گئی
11637 پرانی فائلیں نمٹا دی گئیں اور 1200 مربع فٹ جگہ خالی کی گئی
چیف لیبر کمشنر کی تنظیم اور ملک بھر میں اس کے 20 علاقائی دفاتر میں دو اکتوبر سے 31 اکتوبر 2022 تک خصوصی سوچھتا مہم 2.0 کامیابی کے ساتھ چلائی گئی۔
شرم شکتی بھون، نئی دہلی میں چیف لیبر کمشنر  کا دفتر اور احمد آباد، اجمیر، آسنسول، بنگلورو، بھونیشور، چنڈی گڑھ، چنئی، کوچین، دہرادون، دھنباد، گوہاٹی، حیدرآباد، جبل پور میں واقع فیلڈ دفاتر اور کانپور، کولکاتہ، ممبئی، ناگپور، نئی دہلی، پٹنہ، رائے پور میں کام کرنے والے دفاتر اور مذکورہ علاقوں میں واقع ایل ای او ، اے ایل سی کے آزاد دفاتر نے خصوصی مہم 2.0 میں حصہ لیا۔
ایک ماہ تک جاری رہنے والی مہم کے دوران تقریباً 12000 پرانی فائلوں کا جائزہ لیا گیا اور کل 11637 فائلوں کو ختم کیا گیا۔ ناپسندیدہ مواد، کچرے کی شناخت کی گئی اورانہیں ہٹا دیا گیا۔نتیجے کے طور پر، کل 1200 مربع فٹ جگہ کو خالی کر دیا گیا ہے۔ مختلف علاقوں میں واقع تمام دفتری احاطوں کے آس پاس کے علاقوں کو جھاڑیوں اور گھاس پھوس سے صاف کر دیا گیا ہے۔ درختوں کو تراشا گیا ہے اور دفتر کے احاطے کو صاف کیا گیا ہے تاکہ جگہ کو ایک قابل نمائش شکل دی جا سکے۔ خصوصی مہم 2.0 کامیابی کے ساتھ سی ایل سی تنظیم میں تمام اسٹیک ہولڈرز کو بہتر خدمات فراہم کرنے کے مقصد سے چلائی گئی ہے
چیف لیبر کمشنر  تنظیم:
چیف لیبر کمشنر  کی تنظیم، جسے سنٹرل انڈسٹریل ریلیشنز مشینری بھی کہا جاتا ہے، ملک کی ایک اعلیٰ تنظیم ہے جو بنیادی طور پر مرکزی حکومت کے دائرہ کار میں ہم آہنگ صنعتی تعلقات کو برقرار رکھنے کی ذمہ دار ہے۔ یہ وزارت محنت اور روزگار کا ماتحت دفتر ہے۔ چیف لیبر کمشنر  کی تنظیم کا بنیادی کام مزدور قوانین، نیم عدالتی کاموں، روک تھام اور صنعتی تنازعات کو مصالحت/ثالثی اور ٹریڈ یونین کی رکنیت کی تصدیق کے ذریعے ان کے نفاذ میں سہولت فراہم کرنا ہے۔
جل شکتی وزارت
75 آبی وراثتی مقامات کی نشاندہی
جل شکتی کے وزیر مملکت جناب بشویشور ٹوڈو نے آج راجیہ سبھا میں ایک تحریری جواب میں یہ جانکاری دی ہے کہ قدیم یادگاروں اور آثار قدیمہ کے مقامات اور باقیات کے قانون مجریہ ، 1958 کے تحت محکمہ آثار قدیمہ یعنی آرکیالوجیکل سروے آف انڈیا  کے تحت کسی جگہ کو " آبی وراثتی مقامات " قرار دینے کا کوئی ضابطہ نہیں ہے۔ تاہم، جل شکتی کی وزارت نے ہندوستان کی آزادی کے 75 سال کے حوالے سے 75 آبی وراثتی ڈھانچوں کی نشاندہی کے مقصد سے ایک کمیٹی تشکیل دی تھی۔
ریاستوں/ مرکز کے زیر انتظام علاقوں، مرکزی ایجنسیوں، غیر سرکاری تنظیموں یعنی این جی اوز اور عام لوگوں کے ذریعے کل 421 نامزدگیاں موصول ہوئیں اور ان میں سے کمیٹی نے آبی وراثت کے حامل 75 ڈھانچوں کی سفارش کی ہے، جس میں بالترتیب گجرات سے 5 آبی ورثے کے ڈھانچے اور آندھرا پردیش سے 4 آبی ورثے کے ڈھانچے شامل ہے۔ اس سلسلے میں، انڈیا-ڈبلیو آرآئی ایس پورٹل کے تحت "جل اتیہاس" ذیلی پورٹل کا جو 75 ڈبلیو ایچ ایس کو ظاہر کرتا ہے،بھوپال میں پانی کے بارے میں وزراء کی پہلی آل انڈیا کانفرنس کے موقع پر کو 5 جنوری، 2023 کو آغاز کیا گیا تھا۔
ان ڈبلیو ایچ ایس کی ریاست/اور مرکز کے زیر انتظام علاقوں کے لحاظ سے تفصیلات ضمیمہ میں پیش کی گئی ہیں۔ فی الحال ان مقامات کی دیکھ بھال کے لیے کوئی مرکزی فنڈ مختص/خرچ نہیں کیا گیا ہے۔
ضمیمہ
|
|
آبی وراثتی ڈھانچوں کی تفصیلات
|
|
نمبر شمار
|
|
ریاست/مرکز کے زیر انتظام علاقے
|
|
آبی وراثتی ڈھانچوں کی تعداد
|
|
1
|
|
انڈمان اور نکوبار جزائر
|
|
1
|
|
2
|
|
آندھرا پردیش
|
|
4
|
|
3
|
|
آسام
|
|
4
|
|
4
|
|
بہار
|
|
2
|
|
5
|
|
چھتیس گڑھ
|
|
1
|
|
6
|
|
دہلی
|
|
1
|
|
7
|
|
گجرات
|
|
5
|
|
8
|
|
ہریانہ
|
|
3
|
|
9
|
|
ہماچل پردیش
|
|
1
|
|
10
|
|
جموں و کشمیر
|
|
1
|
|
11
|
|
جھارکھنڈ
|
|
1
|
|
12
|
|
کرناٹک
|
|
5
|
|
13
|
|
کیرالہ
|
|
2
|
|
14
|
|
لداخ
|
|
1
|
|
15
|
|
مدھیہ پردیش
|
|
6
|
|
16
|
|
مہاراشٹر
|
|
4
|
|
17
|
|
منی پور
|
|
1
|
|
18
|
|
میگھالیہ
|
|
1
|
|
19
|
|
میزورم
|
|
1
|
|
20
|
|
اوڈیشہ
|
|
2
|
|
21
|
|
پنجاب
|
|
1
|
|
22
|
|
پڈوچیری
|
|
1
|
|
23
|
|
راجستھان
|
|
7
|
|
24
|
|
تمل ناڈو
|
|
7
|
|
25
|
|
تلنگانہ
|
|
4
|
|
26
|
|
تریپورہ
|
|
1
|
|
27
|
|
اتر پردیش
|
|
4
|
|
28
|
|
اتراکھنڈ
|
|
2
|
|
29
|
|
مغربی بنگال
|
|
1
وزارت خزانہ
حکومت کیرن انرجی پی ایل سی اور کیرن یوکے ہولڈنگس لمیٹڈ کے سلسلے میں پنچاٹ کیس کا مطالعہ کرے گی
نئی دہلی،23/دسمبر 2020، یہ کہا کیا گیا ہے کہ کیرن انرجی پی ایل سی اور کیرن یوکے ہولڈنگس لمیٹڈ کے درمیان ہوئے معاہدے میں ، جو کہ سرمایہ کاری کو فروغ دینے اور تحفظ کے لئے بھارت-برطانیہ کے درمیان ہوا تھا، آئے خلاف فیصلے کا حکومت ہند مطالعہ کرے گی۔
حکومت اپنے مشیروں سے مشاورت کرکے فیصلے اور اس کے تمام پہلوؤں کا بغور مطالعہ کرے گی۔ اس طرح کی مشاورت کے بعد، حکومت آئندہ کی کارروائی کے بارے میں مناسب اقدام سے قبل اس کے تمام قانونی پہلوؤں پر غور وخوض کے بعد ہی کوئی فیصلہ کرے گی۔
۔۔۔۔۔۔۔۔۔۔۔
U-8346
م ن۔ ج ق ۔ ت ع۔
(Visitor Counter : 155
اسٹیل کی وزارت
اسٹیل کے مرکزی وزیر نےسرکاری خدمات کی صنعتوں کی پیداوار میں اسٹیل کی قیمتوں میں کمی کی صورتحال کا جائزہ لیا;پیمانوں میں سدھار کے ذریعہ قیمتوں میں کمی لانے کی ہدایات دیں
گزشتہ شام اسٹیل کے مرکزی وزیر جناب چندر پرساد سنگھ کی صدارت میں سرکاری خدمات کی صنعتوں کی پیداوار میں قیمتوں کی کمی کی صورتحال اورمستقبل کے لئے ایکشن پلان کاجائزہ لینے کی غرض سے اسٹیل شعبے سے تعلق رکھنے والی سرکاری خدمات کی صنعتوں کے افسران کی ایک میٹنگ ہوئی۔
وزیرمو صوف نے مصنوعات کی قیمتوں کو متاثر کرنے والے پیمانوں کے بڑے اور چھوٹے پیمانوں پر جائزہ لینے اور ناموافق حالات کو مواقع میں تبدیل کرنے کے لئے کوئی کسر اٹھا نہ رکھنے کی ضرورت پر زور دیا۔ جناب سنگھ نے ہدایت دی کہ مذکورہ بالا پیمانوں میں اصلاح کرتے ہوئے قیمتوں میں کمی لانے کے لئے ایک روڈ میپ تیار کیا جائے اور ضروری کارروائی کی جائے۔ اس بات کی بھی اطلاع دی گئی کہ کوکنگ کول جو زیادہ تر باہر سے درآمد کیا جاتا ہے، قیمتوں میں اضافے کا سب سے بڑا سبب ہے۔ وزیر موصوف نے سرکاری خدمات والی صنعتوں پر زور دیا کہ وہ بجھے ہوئے کوئلے کی قیمتوں میں کمی جیسےتخفیفی اہم اقدامات پر توجہ مرکوز کریں،پی سی آئی کے استعمال میں اضافہ کریں اور بجھے ہوئے کوئلے کی کھپت کو کم کرنے کے لئے پیلیٹس کااستعمال کریں اور پیداوار کی لاگت میں کمی لائیں۔اس بات کی بھی ہدایت کی گئی کہ ان تکنیکی اور معاشی پیمانوں کی ماہانہ بنیادوں پر اسٹیل ڈیش بورڈ کے ذریعہ نگرانی کی جائے گی۔
اسٹیل پلانٹس کی کارکردگی اورپیداواریت کو متاثر کرنے والے بہت سے پیمانوں کاجائزہ لیا گیا جن میں بی ایف پیداواریت، بی ایف کوک رویٹ، بی ایف پی سی آئی / سی ڈی آئی ریٹ، لیبر پیداواریت، مخصوص توانائی کی کھپت، سی او 2 کے اخراج میں شدت اور پانی کی کھپت وغیرہ شامل ہیں۔ اس کا مقصد پیداواریت کی لاگت میں تخفیف کرنا، توانائی کی کارکردگی کو بہتر بنانا، گرین ہاؤس گیسوں کے اخراج کو گھٹانا اور پانی کی کھپت کو کم سے کم کرنا ہے۔
ہندوستانی اورعالمی معیارات کے مطابق کارگزار اور پیداواریت میں اضافہ کرنے اور اسٹیل کے کارخانوں اور کانوں کی پیداوار کی لاگت میں کمی لانے کے سلسلے میں کئے جانے وا لے اقدامات اور ان مقاصد کو حاصل کرنے کے لئے ایکشن پلانوں پر بھی تبادلہ خیال کیا گیا۔
ٹیکسٹائلز کی وزارت
وزیر ٹیکسٹائل نے نفٹ  پنچکولہ میں شارٹ ٹرم کورسز شروع کئے
محترمہ اسمرتی زوبین ایرانی ویڈیو لنک کے ذریعہ پنچکولہ کیمپس میں اکیڈمک اسٹاف سے خطاب کرتے ہوئے
ٹیکسٹائل کی مرکزی وزیر محترمہ اسمرتی زوبین ایرانی نے آج نئی دہلی سے ویڈیو لنک کے ذریعہ ہریانہ کے پنچکولہ میں واقع این آئی ایف ٹی  میں پانچ شارٹ ٹرم کورسز کی شروعات کی۔
این آئی ایف ٹی کے مستقل کیمپس کی عمارت زیر تعمیر ہے اور اس کے 2020 تک مکمل ہونے کی امید ہے۔ مستقل کیمپس کی تکمیل تک انسٹی ٹیوٹ عارضی طور پر پنچکولہ کے سیکٹر 26 میں واقع پالی ٹیکنک اور ملٹی اسکل ٹریننگ سینٹر میں عارضی طور پر کام کرے گا۔ یہ کیمپس ہریانہ کی ریاستی حکومت کے محکمہ تکنیکی تعلیم کی مدد سے قائم کیا جارہا ہے۔
اس موقع پر تقریر کرتے ہوئے محترمہ اسمرتی زوبین ایرانی نے نفٹ انتظامیہ سے سورج کنڈ کرافٹ میلہ کے اثر سے متعلق مطالعہ اور ہریانہ میں صنعت قائم کرنے کے لئے خصوصی پروجیکٹوں پر غور کرنے کی اپیل کی۔انہوں نے امید ظاہر کی کہ نئے کیمپس میں آنے والے طلبا نہ صرف ٹکنالوجی سیکھیں گے بلکہ صنعت کاری کے طریقے کو بھی سمجھیں گے۔ٹیکسٹائلس کی وزیر نے آراضی مہیا کرانے اور بنیادی ڈھانچہ جاتی مدد کے لئے ہریانہ کی ریاستی حکومت کا شکریہ ادا کیا۔وزیر موصوفہ نے نفٹ پنچکولہ میں پڑھائے جانے والے کورسز کے بروشر بھی جاری کئے۔
مجوزہ یک سالہ سرٹی فکیٹ پروگرام میں درج ذیل شامل ہیں:
- فیشن کلوتھنگ اینڈ ٹکنالوجی
- ڈیزائن ڈیولپمنٹ فار انڈین ایتھنک ویئر
- فیشن اینڈ میڈیا کمیونی کیشن
- ٹیکسٹائل فار انٹیریر اینڈ فیشن
- فیشن نٹ ویئر پروڈکشن انڈ ٹکنالوجی
فیشن کلوتھنگ اینڈ ٹکنالوجی
یہ پروگرام فیشن، مصبوسات کی ڈیزائننگ، کنسٹرکشن اور ٹکنالوجی کے شعبوں سے تعلق رکھنے والے پیشہ وروں کے لئے تیار کیا گیا ہے۔ اس کا نصاب، فیشن انڈسٹری میں شامل ہونے کی خواہش رکھنے والے افراد کی مدد کے پیش نظر تیار کیا گیا ہے
ڈیزائن ڈیولپمنٹ فار انڈین ایتھنک ویئر
اس پروگرام میں ڈریس میکنگ، قدر و قیمت میں اضافہ، پیٹرن تیار کرنے اور ایتھنک ویئر کے لئے تکنیک پر توجہ مرکوز کی گئی ہے۔ اس کا مقصد فیشن، برائڈل مارکٹ اور ڈیزائنر مارکٹ کے لئے صنعتی ہنر مندی پیدا کرنا ہے۔
فیشن اینڈ میڈیا کمیونی کیشن
اس کورس کا مقصد فیشن انڈسٹری، فیشن ایڈیٹنگ، اسٹائلنگ، فیشن ایتھکس اور کمپیوٹر کی مدد سے ڈیزائننگ اور انیمیشن تکنیک کی معلومات فراہم کرنا ہے۔ اس سے گرد وجوار میں موجود اور شروع ہونے والے کاروبار کو فائدہ ہوگا۔
ٹیکسٹائل فار انٹیریر اینڈ فیشن
اس پروگرام کا مقصدپیشہ وروں اور انٹیریر نیز ملبوسات کی صنعت کو اپنا کیرئر بنانے والے خواہش مند نوجوانوں کو تربیت دینی ہے۔
فیشن نٹ ویئر پروڈکشن انڈ ٹکنالوجی
اس پروگرام کا مقصد نٹ ویئر گارمینٹ کی صنعت خصوصاً نٹ ویئر فیشن کے شعبے میں تال میل، تجارت اور پیداوار کے شعبے کے لئے پیشہ ور تیار کرنے کی غرض سے بڑے پیمانے پر ٹریننگ دینا ہے۔
تعلیمی پروگرام جاری رکھنے کے لئے کسی بھی عمر گروپ کے طلبا کو داخلہ دیا جائے گا۔ تاہم داخلے کی پہلی شرط 10+2 سال کی اسکولی تعلیم ضروری ہے۔طلبا کا انتخاب این آئی ایف ٹی کے ذریعہ منعقد کرائے گئے داخلہ سے متعلق امتحان اور انٹرویو میں ان کی کارکردگی کی بنیاد پر ہوگا۔ہر ایک میں مجوزہ طلبا کی کل تعداد 30 ہوگی۔
طلبا کو ریگولیٹری اور پروجیکٹوں کے ذریعہ تجرباتی تعلیم دی جائے گی۔قریبی صنعتوں کو دیکھنےکے لئے انڈسٹری وزیٹ کا انتظام کیا جائے گا جس سے طلبا مقامی سطح پر روزگار شروع کرنے کے لئے زیادہ تیار ہوں گے۔
۔۔۔۔۔۔۔۔۔۔۔
م ن۔ش س۔ن ا۔
U- 1281
(Visitor Counter : 59